jkorsvik/nowiki_second_scrape_merged huggingface dataset:
Landskapsbilde

Landskapsbilde brukes om helhetsinntrykket av et landskap, basert på et samlet perspektiv av alle landskapselementer og opplevelsen (inkludert lukt, eventuelt støy m.v.) av kvalitetene som landskapet gir.


== Se også ==
Landskap
Naturlandskap

Naturlandskap brukes om landskap hvor menneskers påvirkning er liten og ubetydelig og er preget av naturlig potensiell vegetasjon. Spor etter inngrep og menneskeverk fører ikke automatisk til at karakteren av naturlandskap går tapt dersom de økologiske systemene ikke er forandret. Det er glidende overganger i graden av påvirkningen mellom naturlandskap og kulturlandskap. I naturlandskapet dominerer de naturlige landskapselementene.


== Urlandskap ==
Urlandskap er et totalt urørt naturlandskap som for eksempel enkelte øde kystlandskap, høyfjellslandskap og urskoger. Større områder som kan kalles urlandskap har etterhvert blitt nesten umulig å finne i lavlandet.


== Se også ==
Landskap
Villmark


== Referanser ==
Liste over fredede kulturmiljøer

Kulturmiljø er ifølge § 2 i den norske kulturminneloven definert som «områder hvor kulturminner inngår som del av en større helhet eller sammenheng».
Kulturmiljø og -landskap utvider det romlige perspektivet på kulturminnene. Kulturmiljø gir sammenhengen eller helheten som enkeltobjektene inngår i, mens kulturlandskap gir sammenhengen mellom natur- og kulturmiljø.
Kulturmiljøer kan avgrenses på ulike geografiske størrelsesnivåer. De enkelte kulturminnene inngår i ulike sammenhenger, og kulturmiljøene er ikke entydige størrelser. De avgrenses ut fra situasjon og formål. Eksempler er helhetlige bygningsmiljøer med en klar romlig avgrensning, områder med stor tidsdybde (kulturminner fra ulike tidsperioder) og funksjonelle systemer som viser bruk av ressurser i ulike økologiske soner – fra naustet ved fjorden via gården til setra og jaktbua på fjellet.
Klart kulturbetingete, gamle biotoper, som også kan kalles «biologiske kulturminner», inngår i kulturminnebegrepet og kan derfor også inngå i kulturmiljøer. Også andre naturelementer kan inngå som del av den helhet og sammenheng kulturmiljøet utgjør, men avgrensningen av kulturmiljøet vil ta utgangspunkt i det menneskeskapte eller –påvirkete.


== Liste over fredete kulturmiljø ==
Dette er en liste over fredete kulturmiljø i Norge i dag. Per 2022 er det 13 fredete kulturmiljø i Norge. De seneste kulturmiljøene som har endret status fra midlertidig til permanent fredet er Levanger i Nord-Trøndelag (fredet i 2016), Ny-Hellesund i Vest-Agder (fredet i 2018) og Skudeneshavn (fredet i 2018) og Henningsvær kulturmiljø i Nordland (fredet i 2022).


== Bildegalleri ==

		
		
		
		
		
		
		
		


== Se også ==
Kulturlandskap


== Referanser ==


== Eksterne lenker ==
Miljøstatus i Norge: Kulturmiljøer
«Kulturmiljø, kulturminner og landskap» (norsk). Riksantikvaren. Besøkt 17. oktober 2022. 
Nordisk ministerråd (1999): Den nordiske kystkulturs særart og livskraft TemaNord 1999:605 – via nasjonalbiblioteket.no
Hamar kommunestyre 2007–2011

Kommunestyretvalget i Hamar 2007 førte til fortsatt styre av den lokale valglista By- og bygdelista. Einar Busterud, som var valgt som representant for By- og bygdelista, fortsatte som ordfører. BBL fikk flertall i kommunestyret sammen med Høyre, Venstre, Sosialistisk Venstreparti og Pensjonistpartiet. Varaordfører var Christel Meyer, som var valgt som representant for samme parti.
Valget ble en stor seier for BBL, som gikk opp nærmere 14 prosent fra kommunestyrevalget i 2003. Samtidig ble det et stort nederlag for Arbeiderpartiet, som hadde tidligere statsråd Anne-Lise Bakken som ordførerkandidat. Partiet gikk ned nærmere 7 prosent, og mistet tre representanter i kommunestyret.
På grunn av et klart nei til utbygging på Hamar stadion gjorde også småpartiene Venstre og Kristelig Folkeparti det bra under valget. Stadionsaken ble den viktigste saken den siste måneden før valget. BBL var for utbygging, og fikk også stemmer fordi ordføreren var veldig populær. Før valget viste en meningsmåling at 68% ønsket at Busterud skulle fortsette.Før BBL kom til makta i 1999, hadde Hamar vært styrt av Arbeiderpartiet siden 1927.


== Valgresultatet i 2007 ==


== Kommunestyret i Hamar ==

Hamar Arbeiderparti
Morten Aspeli
Anne-Lise Bakken
Gry Veronica Engli
Farahnaz Bahrami
Eva Arnseth
Jan Ingvar Wibe
Helene Harsvik Skeibrok
Annebjørg Winther Soleim
Helge Storhaug Ryen
Thomas Jørgensen
By- og bygdelista
Einar Busterud – ordfører
Christel Grønqvist Meyer – varaordfører
Tor Inge Martinsen
Lars Meyer
Håvard Solheim
Kjersti Støve
Helge Hafsahl Karset
Grethe Irene Eriksen
Ole Peder Kjeldstadli
Erna Dore Bragadottir
Gunnar Brox Haugen
Odd Kirkeby
Sigrid Friis Ruud
Gro Beston
Nazir Kityo Hassan
Wenche-Britt Hagabakken
Hamar Fremskrittsparti
Johnny Magnar Wæhler
Bjørn Vidar Kirkeby
Willy Fauchald
Hamar Høyre
Morten Finborud
Solveig Seem
Maria Haug Edvardsen
Hamar Kristelig folkeparti
Geir Lorents Byberg
Yngvar Aarebrot
Hamar Pensjonistparti
Borgny Irene Nygaard
Hamar Sosialistisk Venstreparti
Frøydis Sund
Elise Murbræck
Hamar Venstre
Stein Frøysang
Mete Willas


== Formannskapet i Hamar ==
Koalisjon mellom By- og bygdelista, Høyre, Venstre, Sosialistisk Venstreparti og Pensjonistpartiet:
Einar Busterud – BBL
Christel Meyer – BBL
Helge H. Karseth – BBL
Kjersti Støve – BBL
Solveig Seem – H
Frøydis Sund – SV
Stein Frøysang – V
Det norske Arbeiderparti, Kristelig Folkeparti og Fremskrittspartiet:
Morten Aspeli – AP
Anne-Lise Bakken – AP
Helene Harsvik Skeibrok – AP
Geir Lorents Byberg – KrF


=== Varamedlemmer ===
Erna Dora Bragadottir – BBL
Ole Peder Kjeldstadli – BBL
Borgny Irene Nygaard – PP
Morten Finborud – H
Tor Inge Martinsen – BBL
Mete Willas – V
Elise Murbræck – SV
Håvard Solheim – BBL
Maria Haug Edvardsen – H
Thomas Langeland Jørgensen – AP
Eva Arnseth – AP
Jan I. Wibe – AP
Gry Veronica Engli – AP
Helge Storhaug Ryen – AP
Johnny Magnar Wæhler – FrP
Willy Fauchald – FrP
Yngvar Aarebrot – KrF


== Se også ==
Politikk i Hamar
Hamar kommunestyre 2003–2007


== Referanser ==


== Eksterne lenker ==
Kommunestyret i Hamar 2007-2011 – fra Hamar kommunes nettsider.
Stein B. Hauglid

Stein B. Hauglid (født 27. juni 1944 i Oslo, død 12. november 2009) var en norsk samfunnsøkonom og journalist.
Han ble ansatt som journalist i Dagens Næringsliv i 1979. Fra 1986 og helt frem til sin død hadde han en redaktørrolle i avisen, mesteparten av tiden som politisk redaktør.Hauglid var også forfatter av sakprosa.


== Bibliografi ==
(no) Publikasjoner av Stein B. Hauglid i BIBSYS
Vi – en bok om ledere. IJ-forlaget, Fredrikstad, 1997 (sammen med Stein Gauslaa)
Penger i aksjer Aksjesparerens ABC – en veiledning for småspareren og de store investors. 1984 (Sammen med Kåre Valebrokk)


== Referanser ==

 Wikiquote: Stein B. Hauglid – sitater
Stadio Nereo Rocco

Stadio Nereo Rocco er et fotballstadion i Trieste, Italia. Arenaen blir brukt av Serie B-laget Triestina, og har en kapasitet på 32 454. Byggingen startet i 1987 og arenaen åpnet i 1992.


== Eksterne lenker ==
triestinacalcio.it
Surf’s Up

For albumet eller sangen med samme navn, se Surf's Up (album) eller Surf's Up (sang)Surf's Up er en amerikansk Oscar-nominert data-animasjonsfilm og fiktiv dokumentar fra 2007 produsert av Sony Pictures Animation.


== Handling ==
Den unge «pingvinsurfer» ved navn Cody Maverick fra Frøsericia i Antarktis, drømmer om å bli en like god surfer som sitt idol Big Z. Filmen skal forestille en dokumentar som følger Cody i en tid. En dag får han endelig sjansen til å komme til Big Z Memorial Surf Of på Pen-Gu Island. Han blir oppdaget av den stressede talentspeideren Mikey som seiler på en hval. Cody klarer å komme opp på hvalen og der møter han Chicken Joe, som straks blir vennen hans. På øya finner Cody ut av at Z døde engang i en surfulykke, og at surferen Tank Evans overtok hans plass som mester. Og nå vil Cody surfe mot ham og vinne. Cody får også mange andre venner, blant andre hunpingvinen Lani og Fesser som har en stor hemmelighet.


== Medvirkende ==


=== Engelske stemmer ===
Shia LaBeouf – Cody Maverick
Jeff Bridges – Big Z
Zooey Deschanel – Lani
Jon Heder – Chicken Joe
Mario Cantone – Mikey
James Woods – Reggie
Diedrich Bader – Tank Evans
Dana Belben – Edna Maverick
Brian Posehn – Glen Maverick
Sal Masekela – SPEN journalist


=== Norske stemmer ===
Scott Maurstad – Cody Maverick
Bjørn Are Rognlid – Big Z
Stine Buer – Lani
Dennis Storhøi – Reggie
Håvard Bakke – Kylling Joe
Simen Sand – Mikey
Anders T. Andersen – Tank Evans
Rigmor Galtung
Dag Erik Pedersen
Jon Erling Wevling
Espen Sandvik


== Eksterne lenker ==
Offisielt nettsted 
(en) Surf's Up (film) – kategori av bilder, video eller lyd på Commons 
(en) Surf's Up – Encyclopedia of Surfing 
(en) Surf's Up på Internet Movie Database 
(da) Surf's Up i Danmark Nationale Filminstitut 
(fr) Surf's Up på Allociné 
(nl) Surf's Up på MovieMeter 
(en) Surf's Up på AllMovie 
(en) Surf's Up på Turner Classic Movies 
(en) Surf's Up på Rotten Tomatoes 
(en) Surf's Up på Metacritic 
(en) Surf's Up på Box Office Mojo 
(no)  Surf's Up hos Filmweb
Surf's Up Arkivert 11. februar 2017 hos Wayback Machine. på disneyscreencaps.com
Innherred Basketballklubb

Innherred Basketballklubb (IBBK) er en basketballklubb i Innherred Samkommune. Den ble stiftet 23. mars 2007 av Hjard Rune Jensen, en tidligere basketballspiller i Harstad Basketballklubb og Centrum Basketballklubb i Oslo. Innherred Basketballklubb er én av tre klubber i tidligere Nord-Trøndelag. De andre er Stjørdal Basketballklubb og Steinkjer Basketballklubb
Klubben hadde i 2015/2016 et aktivt herrelag som spilte i 2. divisjon herrer.


== Eksterne lenker ==
Offisielt nettsted
registerinformasjon fra Norges Idrettsforbund
Dehydrogenering

Dehydrogenering er avspalting av hydrogen, det motsatte av hydrogenering. Under dehydrogenering fjernes hydrogen kjemisk fra en kjemisk forbindelse. Dehydrogenering kan gjennomføres med å bruke en katalysator når det samtidig er til stede hydrogen.


== Referanser ==
Gjegnalundsbreen

Gjegnalundsbreen er en isbre i Nordfjord i Vestland. Den ligger på kommunegrensa mellom Gloppen og Bremanger kommuner. Breen ligger vest for Hyefjorden og øst for Ålfotbreen. På nordsiden ligger Hundvikfjorden
Breen har et overflateareal på 13 km² og er den 27. største isbreen i Norge, Svalbard ikke medregnet. 
Fjelltoppen Gjegnet ligger like ved breen.
Solungen

Solungen kan vise til:

Solung – en person fra Solør
Solungen (2008) – en nyetablert avis i Hedmark.
Solungen (1904-1914) – en avis innfusjonert i Glåmdalen
DS «Solungen» – et dampskip som gikk i rute på Glomma
Åmliavisa

Åmliavisa var en lokalavis som dekket Åmli kommune i Aust-Agder og nabogrendene. Første utgave kom i mars 2008. Avisa ble kåret til Årets nynorskbrukar i 2008. Avisa kom ut hver torsdag.
Selskapet som sto bak avisa var ÅmliAvisa AS, som eies av 107 aksjonærer: enkeltpersoner, lag, organisasjoner, bedrifter og kommunen.
I mars 2019 vedtok en ekstraordinær generalforsamling å legge ned avisa, og inngikk en avtale med Tvedestrandsposten om at de heretter skal bringe nyhetene fra Åmli.


== Redaktører ==
Inger Stavelin (2008 - 2010)
Peter Svalheim (2010 - 2013)
Esben Holm Eskelund (Jan. 2014 - sept. 2014)
Baard Larsen (Okt. 2014 - mai 2015)
Camilla Glad (Mai 2015- mars 2019)


== Opplag ==
Bekreftede netto opplagstall fra Norsk Opplagskontroll og Landslaget for Lokalaviser.
2008: 1 281
2009: 1 521
2010: 1 517
2011: 1 415
2012: 1 416
2013: 1 363
2014: 1 264
2015: 1 229
2016: 1 215
2017: 1 173


== Referanser ==


== Eksterne lenker ==
Åmliavisa Arkivert 31. mars 2008 hos Wayback Machine.
Åmliavisa får hederlig omtale under prisutdelingen hos Landslaget for lokalaviser 2009
KlæbuPosten

KlæbuPosten er en avis som gis ut i Klæbu kommune i Trøndelag.
Avisa kom ut første gang i februar 2007 og kommer ut onsdager.


== Redaktører ==
Svein Halvor Moe (2007 – 2008)
Åke Nord


== Opplag ==
Bekreftede netto opplagstall fra Norsk Opplagskontroll og Landslaget for Lokalaviser.
2008: 1 170
2009: 1 044
2010: 1 138
2011: 1 150
2012: 1 119
2013: 1 139
2014: 1 105
2015: 1 117
2016: 1 056
2017: 967


== Referanser ==


== Eksterne lenker ==
KlæbuPosten
Om Klæbuposten på www.kommunenvar.no
Gauldalsposten

Gauldalsposten er en avis som gis ut i Midtre Gauldal kommune i Trøndelag.
Avisa kom ut første gang i januar 2008 og kommer ut onsdager. Ansvarlig redaktør er Bjørn Ivar Haugen.


== Opplag ==
Bekreftede netto opplagstall fra Norsk Opplagskontroll og Landslaget for Lokalaviser.
2008: 1 454
2009: 1 534
2010: 1 558
2011: 1 574
2012: 1 654
2013: 1 595
2014: 1 730
2015: 1 617
2016: 1 631
2017: 1 573


== Referanser ==


== Eksterne lenker ==
Gauldalsposten
Framtia

Framtia var en avis som hadde utgiversted på Ørnes, og med Meløy og Gildeskål i Nordland som sitt dekningsområde. Avisen ble utgitt i perioden 2008-18, og er fra januar 2019 slått sammen med tidligere Meløyavisa, til avisen Kulingen, som har samme dekningsområdet. Utgiverselskapet Mediehuset Meløy AS presenterte den første utgaven av Framtia 4. januar 2008, og avisen oppnådde pressestøtte fra myndighetene etter sitt første utgivelsesår. Ansvarlig redaktør og daglig leder var de første årene Edmund Ulsnæs, og fra 2015 Ingunn Dahle. Fra 2020 er Hilde Kvammen redaktør i Kulingen.
Mediehuset Meløy AS lagde også profileringsbladet IndustriFolk. Bladet er siden 2017 erstattet av Ny Næring, som produseres av Ny Næring AS, som igjen eies av Ulsnæs Holding ANS. Bladet lages på oppdrag fra samarbeidsbedrifter i næringslivet i Meløy. Mediehuset Meløy AS (i dag Mediehuset Kulingen AS) omsatte i 2021 for 4,7 millioner kroner. Eierne Ulsnæs Holding ANS og Limstrand Holding ANS solgte i 2022 virksomheten til Polaris Media Nord-Norge.


== Opplag ==
Bekreftede netto opplagstall fra Norsk Opplagskontroll og Landslaget for Lokalaviser.
2008: 1 047
2009: 1 234
2010: 1 276
2011: 1 326
2012: 1 345
2013: 1 403
2014: 1 678
2015: 1 728
2016: 1 675
2017: 1 582


== Referanser ==


== Eksterne lenker ==
Framtia
Fort Zeelandia (Formosa)

Fort Zeelandia (熱蘭遮城, Rèlánzhē Chéng) er en festning som ble bygd i løpet av ti år fra 1624 til 1634 av det nederlandske Verenigde Oostindische Compagnie, i byen Anping (i dagens fylke Tainan) på øya Formosa, nå Taiwan, under selskapets 38 år lange styre over det meste av øyas vestlige deler. Stedet har hatt flere andre navn; Oranjebyen (奧倫治城), Anping (安平城) og Tayoan (台灣城), men heter nå  Fort Anping (安平古堡).
Nederlendene la sitt hovedkvarter her, på en sandrik landtunge ved Tainan, slik at det hadde lett adkomst fra sjøen. Derved kunne forsyninger komme fra Batavia i tilfelle beleiring. Fortet lå også gunstig til med farbare og raske veier videre innover på øya. Men stedet hadde ingen ferskvannskilde, noe som nødvendiggjorde at dette måtte fraktes fra det kinesiske fastland i tilfelle beleiring. 
Byggestenene benyttet kom fra Java, og mørtelen var en blanding av sukker, sand, oppmalte sjøskjell og klebrig ris. Festningen hadde fire konsentriske lag med murer, og i hjørnene var det bastioner. 
Den 30. april 1661 ble festningen beleiret av general Zheng Cheng Gong («Koxinga»). Han var lojal mot det gamle Ming-dynastiet (1368–1644) på det kinesiske fastland, og måtte flykte derfra. Han ville gjøre Formosa til sin nye base. Festningen ble forsvart av  2 000 mann under nederlandsk kommando. Koxinga hadde 400 krigsskip og 25 000 mann. Etter en ni måneder lang beleiring som kostet 1 600 nederlendere livet kapitulerte de den 1. februar 1662, da det ble åpenbart at ingen forsterkninger fra Batavia var i vente og ferskvannet var i ferd med å ta slutt. 
Fredsavtalen mellom Koxinga og den nederlandske guvernør Frederick Coyett, innebar at nederlenderne fikk reise sin vei med sine personlige eiendeler, men måtte etterlate alt som tilhørte det nederlandske handelskompaniet. 
Med deres avreise den 9. februar 1662 ble nederlendernes 38 år lange styre der avsluttet. Taiwan var nå under kinesisk styre.


== Eksterne lenker ==
(en) Fort Zeelandia, Taiwan – kategori av bilder, video eller lyd på Commons 
(en) Fort Zeelandia, Taiwan – galleri av bilder, video eller lyd på Commons
Georgius Candidius

Georgius Candidius (født 1597, død 1647) var en nederlandsk reformert misjonær på Formosa (Ilha Formosa, Taiwan), den første protestantiske misjonær der. Han kom til nederlendernes Fort Zeelandia i 1627, og innledet sitt misjonsarbeide blant folk i den nærmeste landsbyen ved festningen, Singang (nå Sinshih). Han lærte seg det lokale språket, og sammen med andre misjonærer lyktes han i å kristne de fleste landsbyene i området. I de kristnede landsbyene innsatte man skolemestre for å sørge for at både gammel og ung fikk vedvarende opplæring i Bibelens lære. Han sørget for at folket lærte å skrive sitt talemål ved hjelp av et tillempet romansk alfabet. Hans virke gav opphav til en ny blandingskultur, kalt sinkankulturen.Georgius Candidius virket på Formosa til 1637, med et avbrudd 1631-1633.
Pastor Candidius' oppdragsgiver var Det nederlandske ostindiske kompani.
Innsjøen Candidius på Taiwan er oppkalt etter ham.


== Verk ==
Discours ende Cort verhaal, van't Eylant Formosa, ondersocht ende beschreven, door den Eerwaardingen D. Georgius Candidius.


== Referanser ==
Annie Award for beste animasjonsfilm

Annie Award for beste animasjonsfilm er en Annie Award som årlig tildeles til det forrige års beste animasjonsfilm. Prisen ble introdusert i 1992 og i 1998 skiftet prisen navn til Enestående oppnåelse i en animert kinofilm (Outstanding Achievement in an Animated Theatrical Feature), men skiftet tilbake igjen i 2001. Etter at Oscar for beste animasjonsfilm ble inkludert blant Oscar-prisene har Annie Award-vinneren matchet Oscar-vinneren hvert år unntatt 2006.


== Vinnere og nominerte ==


=== 1990-tallet ===


=== 2000-tallet ===


== Referanser ==


== Eksterne lenker ==
Annie Awards: Legacy Annie Awards.com
Solungen (2008)

Solungen er en gratisavis som utgis i Solør i Innlandet.
Avisa kom ut første gang 13. mars 2008 og kommer ut som et gratis vedlegg til Glåmdalen. 
Solungen ble opprinnelig startet av sakfører Ewald Bosse på Flisa i 1904. Avisa ble to år senere kjøpt av arbeiderlagene i Åsnes og Våler, og avisa ble omtalt som den første sosialdemokratiske avisa på landsbygda i Norge. I 1914 ble avisa slått sammen med avisa Glommendalen, senere Glåmdalen.


== Navnestrid ==
Bak SolungAvisa står Østlendingen. Opprinnelig var planen at denne avisa skulle hete Avisa Solungen, men etter bare en utgave stevnet Glåmdalen avisa for navnebruken, ettersom det var identisk med en avis som ble innfusjonert i Glåmdalen i 1914.
Etter en uke kom imidlertid de konkurrerende mediekonsernene fram til et forlik, der Østlendingen  justerte navnet fra Avisa Solungen til SolungAvisa. Det viste seg at Glåmdalen allerede hadde merkevarebeskyttet navnet Solungen.
SolungAvisa

SolungAvisa er en avis som utgis i Flisa i Innlandet og dekker kommunene Grue, Åsnes og Våler.
Avisa kom ut første gang 10. april 2008 og utgis torsdager. Ansvarlig redaktør er Marianne Østmoen
Bak avisa står Østlendingen. Opprinnelig var planen at avisa skulle hete Avisa Solungen, men etter bare en utgave stevnet Glåmdalen avisa for navnebruken, ettersom det var identisk med en avis som ble innfusjonert i Glåmdalen i 1914.
Etter en uke kom imidlertid de konkurrerende mediekonsernene fram til et forlik, der Østlendingen justerte navnet fra Avisa Solungen til SolungAvisa. Det viste seg at Glåmdalen allerede hadde merkevarebeskyttet navnet Solungen.


== Opplag ==
Bekreftede netto opplagstall fra Mediebedriftenes Landsforening:
2009: 1 624
2010: 1 895
2011: 2 106
2012: 2 268
2013: 2 430
2014: 2 491
2015: 2 599
2016: 2 597
2017: 2 564


== Referanser ==


== Eksterne lenker ==
SolungAvisa
Øynytt

Øynytt var en avis som kom ut på Sortland i Nordland mellom 1981 og 1986.
Andøya Avis på Andenes gikk konkurs i 1979, og Norsk Arbeiderpresse (senere Amedia) gjennom Nordlys kjøpte navnet og rettighetene, og relanserte avisen samme år. Samtidig ble det opprettet en ny avis på Andenes, Andøyposten, og det utspant seg så en aviskrig som Andøya Avis tapte i 1982.
Som en del i denne aviskrigen etablerte A-pressen avisen Øynytt på Sortland i 1981. Øynytt holdt det gående i fem år før avisen måtte gi opp konkurransen med avisen Vesterålen i 1986.
Bildesigner

Bildesigner er betegnelsen på en personen som formgir biler og bildeler.


== Tradisjonell metode ==
Bildesignere var gjerne utdannet tegnere, eller skulptører. En begynte med kullstift og skisseblokk. Siden ble det bygget en modell i leire. Leiremodellen ble så avstøpt for å gi formen til stålpressplatene som skulle forme karosseriplatene i bilene.


== Moderne metode ==
I dag er bildesign en egen utdannelse. Metoden er fortsatt skisseblokk i første omgang, men deretter benyttes DAK/DAP-dataverktøy som lager en digital modell. Digitalmodellen brukes direkte til å styre produksjonsmaskinene.
I Norge er det et fåtall bildesignere. Einar Hareide, Katinka von der Lippe og Arild Tjomsland er gjengangere innen norsk bildesign.
Utenlands har vi norske Per Ivar Selvaag, som blant annet har jobbet som sjefdesigner for konseptbiler hos franske Peugeot.
William Towns

William Towns (født 1936, død 1993) var en britisk bildesigner. 
Han startet sin lære som designer hos bilprodusenten Roots i 1954, hvor han hovedsakelig arbeidet med design av seter og dørhåndtak. Senere arbeidet han også med Hillman Hunter.  Han gikk til Rover i 1963 og arbeidet der for David Bache og designet karosseriet til Rover-BRM, gassturbin-bilen bygget for Le Mans. I 1966 gikk han til Aston Martin som setedesigner hvor han kom til å bli ryggraden til Aston Martin Lagonda.Han er mest kjent for sine «barberblad-design» fra 1970-tallets firkantede bildesignperiode hos Aston Martin. Towns designet periodens kanskje mest outrerte firkantede design med Aston Martin Lagonda fra 1976. 
Han forlot Aston Martin i 1977 etter Lagondaen for å drive med mere industriell design, men han designet også den vellykkede Hustler byggesettbilen, samt Reliant SS2 og den foreslåtte gjennoppstandelsen av Railton.
Towns døde i 1993 av kreft.
Frem til juli 2005 ble hans biler vist på  Heritage Motor Centre i Gaydon i Storbritannia.


== Noen av hans biler ==

1964 Rover-BRM gassturbinbil (sammen med David Bache)
1967 Aston Martin DBS
1972 Minissima
1976 Microdot
1976 Aston Martin Lagonda
1978 Hustler
1980 Aston Martin Bulldog
1988 Reliant SS2
1989 Railton Fairmile and Claremont


== Referanser ==


== Eksterne lenker ==
(en) William Towns – kategori av bilder, video eller lyd på Commons 
Time magazine Top 50 worst cars of all time Arkivert 25. august 2013 hos Wayback Machine.
Det Norske Operafond

Det Norske Operafond ble opprettet som en stiftelse i 1935. Det hadde som formål å støtte drift av en operascene eller oppføringer av norske operaer i Oslo. Midler ble blant annet gitt av borgere som ønsket opera.
Operafonet eide fram til 2008 10% av aksjeselskapet Den Norske Opera & Ballett. Da denne institusjonen dette året kunne flytte inn i det nye operahuset i Bjørvika anså operafondet sin oppgave som fullført og la seg selv ned. Egenkapitalen ble overlatt til Den Norske Opera & Ballett og staten ble eneeier.
Terrorangrepene i Al-Hajaj 21. januar 2008

Terrorangrepene i Al-Hajaj 21. januar 2008 skjedde 21. januar 2008, da en selvmordsbomber sprengte seg selv i luften i en begravelse i landsbyen Al-Hajaj nord for Bagdad, Irak.


== Angrepet ==
En selvmordsbomber sprengte seg selv i luften inne blant et gravfølge for en avdød sikkerhetssjef i Salaheddin-provinsen.


=== Skader ===
17 ble drept og 10 såret.


== Ansvar ==
Ingen tok på seg ansvaret for angrepet.


== Referanser ==
Gjegnet

Gjegnet, også kalt Blånibba eller Uksen (uoffisiell navneform: Gjegnen), er den høyeste fjelltoppen i Bremanger kommune i Sogn og Fjordane, med sine 1 670 moh. Toppen er også den høyeste toppen i Nordfjord vest for Snønipa, og har den femte høyeste primærfaktor av fjellene i Norge. 
Fjellet ligger innenfor Ålfotbreen landskapsvernområde. Toppen er best tilgjengelig som turrute fra Hope i Hyen og opp Skordalen. På veien ligger den ubetjente turisthytta Gjegnabu, et lite stykke før Gjegnalundsbreen. Hytta ligger høyt og fritt på nesten 1 200 moh. med Gjegnet mot nord.


== Fotnoter ==


== Referanser ==


== Litteratur ==
Anne Rudsengen: Opptur - 267 fotturar i Sogn og Fjordane ISBN 82-91722-47-1


== Eksterne lenker ==
Gjegnen presenteres på westcoastpeaks.com